የአዲስ አበባ ምክር ቤት 10ኛውን የሰንደቅ ዓላማ በዓል በፓናል ውይይት አከበረ
የአዲስ አበባ ከተማ አስተዳደር ምክር ቤት አስረኛውን የሰንደቅ ዓላማ ቀን በዓልን በፓናል ውይይት እያከበረ ነው፡፡የምክር ቤቱ ምክትል አፈ ጉባኤ አቶ ተስፋዬ ተፋሳ እንዳሉት፤ ሰንደቅ ዓላማ የአንድነት ምልክት በመሆኑ እና ለተተኪው ትውልድ መተላላፍ ስላለበት ነው እለቱን በማሰብ የፓናል  ውይይት በማካሄድ እየተከበረ  የሚገኘው፡፡የፓናል ውይይቱ የተካሄደበት ዋና ዓላማ በሰንደቅ ዓላማ አጠቃቀም ዙሪያ ያሉትን የተዛቡ አመለካከቶችን  ለማጥራት ነው ሲሉም አፈጉባኤው  ተናግረዋል፡፡ተሳታፊዎች በበከኩላቸው በዓሉ በዓመት አንድ ጊዜ ብቻ መከበር እንደሌለበትና በየጊዜው ለሰንደቅ ዓላማ መሠጠት ያለበትን ክብር በተመለከተ የግንዛቤ ማስጨበጫ ስራዎች መሠራት እንዳለባቸው አፈ ጉባኤ አመልክተዋል ፡፡